b'\n_START_ARTICLE_\nSalman Isa\n_START_SECTION_\nSeuraura\n_START_PARAGRAPH_\nIsa aloitti seurajoukkueuransa Bahrainin toiseksi korkeimmalla sarjatasolla pieness\xc3\xa4 Madinat Isan joukkueessa. Isan mahtavat suoritukset joukkueessa johtivat Al-Riffan, er\xc3\xa4\xc3\xa4n Bahrainin kuuluisimmista joukkueista, tarjoamaan h\xc3\xa4nelle sopimusta vuonna 1998. Isa allekirjoittikin sopimuksen, ja oli suuressa roolissa, kun seura voitti Bahrainin mestaruuden kaudella 2002\xe2\x80\x932003._NEWLINE_Vuonna 2005 Isa siirtyi qatarilaiseen Al-Arabin joukkueeseen. Siell\xc3\xa4 h\xc3\xa4n onnistui melko nopeasti saavuttamaan luotettavuuden kokoonpanossa, ja tekikin 67 pelaamassaan ottelussa yhteens\xc3\xa4 yhdeks\xc3\xa4n maalia, vaikka pelasi puolustajana._NEWLINE_Isa siirtyi takaisin Al-Riffaan vuonna 2011 300\xc2\xa0000 euron siirtosummalla.\n_START_SECTION_\nMaajoukkueura\n_START_PARAGRAPH_\nBahrainin joukkueessa Isa alkoi pelata vuonna 2001. Monien mielest\xc3\xa4 h\xc3\xa4nen parhaat esityksens\xc3\xa4 maajoukkueessa n\xc3\xa4htiin vuonna 2004, jolloin h\xc3\xa4n osallistui joukkueen mukana Qatarissa j\xc3\xa4rjestettyyn Gulf Cupiin. Isa teki turnauksen ottelussa Saudi-Arabiaa vastaan upean maalin, joka oli my\xc3\xb6s pelin 3\xe2\x80\x930-voittomaali. Cupin v\xc3\xa4lier\xc3\xa4ss\xc3\xa4 Bahrain h\xc3\xa4visi Omanille, mutta sijoittui lopulta kolmanneksi._NEWLINE_Isa on pelannut A-maajoukkueessa 144 ottelua, mik\xc3\xa4 on eniten bahrainilaisista jalkapallon historiassa. Globaalissa ottelutilastossa Isa on sijalla 17, takanaan muun muassa Jari Litmanen ja Luis Figo.'